Αγέλαος

Στην ελληνική μυθολογία με το όνομα Αγέλαος (Αγέλεως στην ιωνική διάλεκτο, από τις λέξεις άγω + λαός = αυτός που οδηγεί τον λαό) είναι γνωστά τα παρακάτω 8 διαφορετικά πρόσωπα, όλα από τα έπη του Ομήρου:

 Γιος του Φράδμονα, ένας από τους Τρώες που έλαβαν μέρος στον Τρωικό Πόλεμο, όπου και τον σκότωσε ο Διομήδης. Αναφέρεται στην Ιλιάδα (Θ 257).
 Αχαιός που έλαβε μέρος στον Τρωικό Πόλεμο, όπου και τον σκότωσε ο Έκτορας. Αναφέρεται στην Ιλιάδα (Λ 302).
 Γιος του Δαμάστορα, ένας από τους μνηστήρες της Πηνελόπης, που τον σκότωσε ο Οδυσσέας με το ακόντιό του. Αυτός ο Αγέλαος αναφέρεται στην Οδύσσεια (υ 321, χ 131, χ 247).
 Γιος του Ευάνορα, ένας από τους ακολούθους του Ακάμαντα κατά τον Τρωικό Πόλεμο (Κόιντου Σμυρναίου Τα μεθ' `Ομηρον, 4:365).
 Γιος του Ηρακλή και της Ομφάλης, πρόγονος του Κροίσου. Αυτός ο Αγέλαος είναι γνωστός και με το όνομα Λάμος (Βιβλιοθήκη Απολλοδώρου, Β΄ 7.8).
 Γιος του Οινέα και της Αλθαίας. Σκοτώθηκε κατά τη μάχη εναντίον των Κουρήτων.
 Γιος του Στυμφάλου και πατέρας του Φαλάνθου.
 Πατέρας του Ανθέως που πολέμησε στον στρατό του Διονύσου κατά την εκστρατεία του στην Ινδία.

Πηγές
 Κρουσίου: Λεξικόν Ομηρικόν'', διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 7

Αγελαος
Αγελαος
Αγελαος
Κατηγορία:Μνηστήρες της Πηνελόπης